Anette Askvik

Anette Askvik (født 7. mai 1983 i Stavanger) er en norsk sanger, pianist og låtskriver.

Hun har en bachelorgrad i sang fra Queensland conservatorium of music i Australia. Askvik bor i Oslo hvor hun jobber med musikken sin.

Debutalbumet hennes, Liberty, ble sluppet 7. mars 2011 på eget plateselskap, Bird Records. På plata har Anette Askvik jobbet med produsent og pianist Øystein Sevåg og musikerne Audun Erlien (bass), Rune Arnesen (trommer) og Petter Wettre (saksofon). Askviks musikk er en blanding av pop og jazz.

Anette Askvik var «Ukas utvalgte» i radioprogrammet Store Norske på NRK P1 i uke 13, 2011.

I 2012-14 komponerte hun musikk til syv dokumentarer for NRK Brennpunkt, «Observatørene» (TV/ NRK Brennpunkt) , «Giverlandet» (TV/ NRK Brennpunkt)  serien «Drømmen om Europa» (NRK) nominert i kategorien «Beste dokumentar eller faktaserie», og den prisvinnende dokumentaren  om «22.07″ (TV/ NRK Brennpunkt)  som vant klassen «Beste TV-dokumentar», Gullruten 2013.

I november 2015 slapp Askvik singelen Supernova  på digitale strømmetjenester og som egen video.

I april 2016 ble oppfølgeren Mulitiverse sluppet i Norden.

Diskografi 
 Multiverse (2016)
 Roses EP (2006)
 Liberty (2011)
 Supernova (Singel) (2015)

Referanser

Eksterne lenker 
  Hjemmeside 
  Turneblogg fra Tyskland april 2010 med  Konsert-anmeldelse fra Nordbayern.de
  Liberty - Live i Tyskland på Youtube.com

Norske sangere
Norske pianister
Norske låtskrivere
Norske komponister
Norske keyboardister
Personer fra Stavanger kommune
Fødsler i 1983